

Osnovna škola dr. Ante Starčevića

Zagreb, Sv. Leopolda Mandića 55

Tel: 2851 – 615, 2852 – 351

Fax: 2950 – 606

E – mail: skola@os-astarcevica-zg.skole.hr

KLASA: 007-01/22-02/06

URBROJ: 251-135/02-22-1

**ZAKLJUČCI SA 9. SJEDNICE ŠKOLSKOG ODBORA**

**Datum održavanja sjednice:** 31.01.2022. godine

**Mjesto održavanja sjednice:** školska knjižnica

**Vrijeme početka sjednice: 18:00 sati**

**Sjednici nazočni:**

* Danijela Domitrović, predsjednica Školskog odbora, predstavnica Učiteljskog vijeća (sjednicu prati on-line zbog boravka u izolaciji)
* Tajana Uroić, zamjenica predsjednice Školsko odbora, predstavnica Učiteljskog vijeća
* Matej Bojanić, predstavnik Zbora radnika
* Marija Orešić, predstavnica Vijeća roditelja
* Katarina Skupnjak, predstavnica Osnivača
* Tomislav Ivanek, predstavnik Osnivača

Nazočni su također: Ravnatelj škole Nikica Mihaljević, tajnica škole Andrea Miškić, Nikolina Perić, voditeljica računovodstva

**Ad. 1.**

Nakon čitanja dnevnog reda, koji je jednoglasno prihvaćen, za zapisničara je predložena tajnica škole, Andrea Miškić.

**Ad. 2.**

**Školski odbor je donio sljedeći ZAKLJUČAK:**

**Zapisnik sa 8. sjednice Školskog odbora je usvojen.**

**Ad. 3.**

Tajana Uroić predlaže da svaki član predstavi sebe s nekoliko riječi te je nakon predstavljanja ravnatelj Mihaljević čestitao novim članovima na izboru i poželio im dobrodošlicu.

**Ad. 4.**

**Školski odbor je donio sljedeći ZAKLJUČAK:**

**Usvaja se Financijsko izvješće za 2021. godinu i prijedlog raspodjele rezultata manjka.**

**Ad. 5.**

Predsjednica Školskog odbora, Danijela Domitrović navodi da u školi imamo Projekt Erasmus+ koji se zove Priprema, pozor, kreni. Njegov početak je bio 01.09.2020. g., a trebao je završiti 28.02.2022. g., međutim, zbog cjelokupne situacije s COVIDOM članovi tima nisu uspjeli odraditi svoje mobilnosti te smo zatražili od Agencije za mobilnost dodatak Sporazumu i produljenje roka za završetak projekta, a Agencija nam je to odobrila. Novi datum do kojeg Projekt mora biti završen je 30.11.2022. Krajem 1. mjeseca su dvije članice tima, učiteljice hrvatskog jezika otišle na mobilnost u Firenzu, jako su zadovoljne, pune su novih iskustava i znanja koje će prenijeti učenicima i kolegama.

**Ad. 6.**

Članica Školskog odbora, Marija Orešić, ima pitanje vezano za izolacije učenika. Ravnatelj Mihaljević objašnjava da u školi imamo tako razrađen sustav da kada se pojavi zaraženo dijete, učitelji to odmah javljaju ravnatelju te odmah zatim i školskoj liječnici, a također smo u školi napravili i jednu grupu „Raspored“ u kojoj su ravnatelj, cijela stručna služba, tajnica, kuhinja i voditelj smjene koji odmah vide da je liječnici poslana obavijest. Zatim se čekaju upute liječnice. Za slučaj da liječnica ne odgovori na vrijeme, što je velik i čest problem, postupa se po uputama, tj. ako je u razredu zaraženo jedno dijete u samoizolaciju idu bliski kontakti, a ako su dvoje ili više djece ide cijeli razred, 10 dana od zadnjeg kontakta sa zaraženim djetetom. Predsjednica Školskog odbora, Danijela Domitrović se nadovezuje s informacijom da su danas, 31.01. na HZJZ objavili nove preporuke prema kojima je karantena skraćena na 7 dana svim bliskim kontaktima, a ne samo osobama koje su cijepljene ili preboljele COVID.

Zamjenica predsjednice Školskog odbora, Tajana Uroić se zahvalila svima i zaključila sjednicu u 19:00 sati.

Zapisničar: Predsjednica Školskog odbora:

Andrea Miškić, mag. iur. Danijela Domitrović, pedagog